# data[].attributes.body
Kõnealune teema on vaadeldav kahest küljest. Õiglane on tuua välja seadusvastased teod, antud juhul riigivara väär kasutamine, samas ei ole kuidagi õigustatud salaja laste jälgimine, pildistamine ja filmimine, eesmärgiga koguda vanema tegusid tõestavaid materjale. Antud juhul pole sekkutud ainuüksi poliitiku eraellu, vaid ka laste igapäeva ellu, mis pole kuidagi eetiline.
Olenemata ametist võiks igaühe eraelu jääda siiski puutumatuks. Pean õigeks , et kajastatakse neid teemasid, mis on seotud poliitiku väljaöeldu või ühiskonda puudutavate tegudega, kuid ei pea õigeks, et meedia kaasab poliitiku tegude kajastamisse ka poliitiku perekonda.

# data[].attributes.body
Minu arvates peaksid olema kindlad piirid ja reeglid, mille varjust ei tohiks üle hüpata. Eraelu peaks olema kõigile privaatne ja turvaline keskkond,  eriti lastele.
Meedia mõte on kajastada infot vaatajaskonnale, kuid kui huviorbiidile satuvad lapsed, siis nende tegemiste jälgimine peaks olema rangelt keelatud, eriti praegusel infoajastul, sest
ligipääs on igal ühel.

# data[].attributes.body
Minu arvates on meedial õigus jälgida ja kajastada poliitikute elu, kuna poliitikud on avaliku elu tegelased. Kui proovitakse saada pilte või videomaterjali alaealistest lastest, siis ei tohiks seda salajaselt teha.

# data[].attributes.body
Arvan, et kellegi eraelu ei tohiks pingsalt jälgida, kuigi see on teatud olukordades lubatud. Meedia tohib kajastada poliitikute eraelu mõistlikult. Küll aga arvan, et antud olukorras oli õigustatud Repsi eraelu kajastamine, kuna selle alla läheb maksumaksja raha. Kuid ma ei arva, et laste pildistamine ning jälgimine eetiline on.

# data[].attributes.body
Mina arvan, et meedial on õigus jälgida ja kajastada poliitikute eraelu, eriti siis, kui nende eraelu ja töö on omavahel seotud, nagu Mailis Repsi puhul. Poliitikud on avaliku elu tegelased, nagu ka lauljad ja näitlejad, kelle elu samuti rahvale ette kantakse. Kui tuleb välja, et keegi, kas siis poliitik või laulja, on midagi valesti teinud, siis tuleb sellest kõigile teada anda.

# data[].attributes.body
Antud olukorras jäi kõik eetiliste piiride sisse ja midagi polnud otseselt rikutud, aga siiski ei pooldatud laste salajast filmimist.

# data[].attributes.body
Poliitikute eraelu ei tohiks meedias kajastada, kuna see rikub privaatsust. Pigem kajastada poliitiku töökohaga seotud uudiseid, kas seaduse rikkumist või tööülesannete mittetäitmist. Laste video- ja pildimaterjali on sobilik avalikustada ainult juhul, kui jäädvustatud lapsed ja nende vanemad on teadlikud pildistamisest ja on antud luba piltide kasutamiseks.

# data[].attributes.body
Meedial on õigus kajastada poliitikute kui avaliku elu tegelaste eraelu mõistlikkuse piires. Kajastada tuleks eriti seda, kui poliitik on teinud midagi ebaseaduslikku, nt Repsi puhul riigivara kasutamine. Reps võttis poliitilise vastutuse ning selle otsusega on enamus teisi poliitikuid rahul. Õhtuleht oleks võinud kajastada antud probleemi mõistlikumalt; laste salaja filmimine ei ole mõistlik, kuid samas võib seda mõista ka kui riigivara kasutamise, mitte laste jälgimiseks.
Probleemid, mis mõjutavad valitsust ja rahvast võiksid olla kajastatud meedias, kuid nt poliitikute suhete probleemid võiksid jääda pigem kajastamata, kuna need otseselt ei mõjuta valitsust ega rahvast.

# data[].attributes.body
Meedia peaks suuremate probleemide puhul kajastama poliitikute eraelu, kuna ka tavalistel inimestel on õigus teada, kui mõni minister on tegelikkuses ebausaldusväärne või kasutab kuidagi ära oma positsiooni/privileege. Väiksemate probleemide nt ministrite ja nende abikaasade/kaaslaste läbisaamist pole vaja kajastada, kuna see ei mõjuta rahvast.

# data[].attributes.body
Arvan, et väga pingsalt eraelu jälgida ja kajastada ei tohiks, sest see võib riivata nende õigusi, küll aga oleks vajalik jälgida tööülesannete täitmist või muid seonduvaid tegevusi, ka riigi vara kasutamist

# data[].attributes.body
Ei kiida seda heaks kui salaja pildistatakse lapsi, kes pole milleski süüdi, kuid kui kahtlustati kahtlast tegevust ning taheti riigi vara jälgida, on poliitiku eraelu jälgimine mõneti õiglane. Samas tundub kogu teema olevat üle paisutatud ning selle probleemi oleks saanud ka privaatsemalt lahendada.

# data[].attributes.body
Meedial on õigus jälgida ja kajastada poliitikute eraelu, kui nad kasutavad riigi vara nii nagu ei tohiks, kuid seda tuleb teha viisakalt, sest nagu "Suud puhtaks" saates tuli välja, siis saab asju mõista mitmeti, et ei jälgitud lapsi vaid jälgitigi riigi vara. See võib tekitada erinevaid mõttesuundasi.

# data[].attributes.body
Inimeste eraelu kajastamine sh. poliitikute tekitab vahel küsimust, et kas kõike on vaja ikka kajastada. Seni kuni uudised jäävad normaalsuse piiridesse võiks ehk meedial olla õigus, kuid kui olukord hakkab ületama inimväärikuse piiri, siis see ei ole eetiline.

# data[].attributes.body
Leian, et meedia võib ning peakski kriitilise pilguga jälgima poliitilise võimu teostamist, eriti, kui on toime pandud midagi ebaseaduslikku (või kui selleks on kahtlus). Samas arvan, et eraelu kajastamine meedias on normaalne seni, kuni keskpunktis on siiski ainult poliitk, mitte tema pere.

# data[].attributes.body
Meedia tunneb alati huvi tähtsate isikute vastu. Poliitikute jälgimine ei ole keelatud, kuid isikliku informatsiooni avaldamisel tuleb pidada kinni seadusest. Isikuandmete kaitse seaduses § 4-s on kirjas, et  isikuandmeid võib andmesubjekti nõusolekuta töödelda ajakirjanduslikul eesmärgil, eelkõige avalikustada meedias, kui selleks on avalik huvi ja see on kooskõlas ajakirjanduseetika põhimõtetega. Isikuandmete avalikustamine ei tohi ülemäära kahjustada andmesubjekti õigusi.

# data[].attributes.body
Ma arvan, et meedial on mingil määral ikkagi õigus jälgida poliitiku elu, kui teda kahtlustatakse milleski ebaseaduslikus, sest on ikkagi vaja tõde selgeks teha. Muul juhul kindlasti salaja jälitamiseks õigust ei ole. Kuid meedias kajastades alaealiste laste peale jätmine on küll minu jaoks väga ebaeetiline.

# data[].attributes.body
Meedial on õigus jälgida poliitikute eraelu, kui poliitik on teinud midagi, mis pole seaduslik, kuid ma arvan, et selle kajastamine niimoodi nagu seda tegi Õhtuleht, pole lubatud.

# data[].attributes.body
Jah, see et lapsed peale jäid on ebaeetiline, aga põhirõhk oli siiski sellel, kuidas minister oma eraelus riigiautosid ja -töötajaid kasutas.
Kui maksumaksjalt nõutakse raha, siis ta eeldab, et seda kasutatakse ka nõuetele kohaselt, mitte laste sõidutamiseks või valvamiseks.
Siinkohal nõustun ka Hannaga, et ega kõike ei kajastata, vaid neid teemasid, mis võiksid ja peaksidki maksumaksjat huvitama.

# data[].attributes.body
Vastavalt Eesti ajakirjanduseetika koodeksile on ajakirjandusel kohustus kriitiliselt jälgida poliitilise ja majandusliku võimu teostamist ning õigus avalikustada ka inimese eraelulist puutumatust rikkuvaid materjale, kui need on avalikes huvides. Seega meedia võib kajastada poliitiku eraelu, kui poliitik on teinud mingi rikkumise.

# data[].attributes.body
Poliitikute vastu on alati meedia huvi tundnud. Minu arvates on see ebaeetiline, kui just jälitatakse salaja ja avaldatakse meedias nende eraelu. See võib saada normaalsuseks, et jälitatakse kedagi põhiseadusega kooskõlas, kuid see tegu võib mingi inimgruppi (nt laste) tulevikku kuidagi mõjutada. Mulle tundub see eetiline ainult siis, kui mõlemad osapooled on jälgimisest teadlikud. Sel juhul on kajastamine lubatud. Siin on keeruline piiri tõmmata jälitamise ja jälgimise vahel.

# data[].attributes.body
Meedia võib kajastada poliitikute eraelu, kui on toime pandud avaliku vara väärkasutamine ning sel juhul on ka seaduslikus mõttes lubatud jäädvustada, kas pildina või videona ka alaealiseid lapsi. Selliseid teemasid käsitledes peab olema ettevaatlik muidugi, sest kui meedia hakkab süüdistusi esitama, mis hiljem osutuvad vääradeks minnakse ilmselt kohtusse ja meedial tuleb tagajärgedega leppida. Näiteks kui prokuratuur ja politsei oleksid öelnud, et Repsi tegevus ei olnud seadustega vastuolus, oleks Õhtuleht Repsi laste pildistamise eest ilmselt väga suure trahvi saanud.

# data[].attributes.body
Mina arvan, et meedia võib poliitikute eraelu jälgida ja kajastada sel juhul, kui poliitikud sooritavad näiteks (ametialase) kuriteo või teevad midagi ebaseaduslikku, kahtlustavat (milles võtavad osa ka poliitiku perekonnaliikmed), kuna see vajab uurimist. Muul juhul ei ole see väga eetiline jälgida inimese eraelu, et paljastada meediakanalitesse tema saladusi.

# data[].attributes.body
Minu arvates on meedial õigus jälgida poliitikute eraelu. Küsimus tekib informatsiooni avalikustamisel, kas see on tõesti asjakohane või mitte. Kui Õhtuleht ei oleks uurinud/avalikustanud konkreetset informatsiooni haridusministri kohta, ei oleks me sellest teadlikud ja maksumaksja raha kasutataks valedel eesmärkidel edasi.

# data[].attributes.body
Mina arvan, et poliitikute eraelu peaks kajastama meedias senikaua, kuni uudis räägib ainult poliitikust ega “ründa” poliitiku pere ja tuttavaid, kes pole poliitikaga seotud. Kui jälgida poliitiku eraelu saab rohkem teadmisi poliitiku kohta, näiteks võib poliitik avalikult öelda, et toetab samasooliste abiellumist, kuid on tänava peal neid verbaalselt rünnanud. Neid fakte teada saades tekib selgem pilt, milline see poliitik tegelikult on. See läheb juba üle piiri kui kajastada meedias näiteks poliitiku pereelu või rääkida sellest kui halvasti keegi on oma lapsi kasvatanud.

# data[].attributes.body
Mina arvan, et poliitik jääb poliitikuks seni, kuni ta ametist lahkub (tegelikult rahva silmis veel kauemakski), seega peavad poliitikud ka eraelus oma käitumist enda ameti järgi kohandama. Kuna poliitikud on tuntud tegelased, pole ime, et tuntakse huvi ka nende eraelu kohta. Kui poliitiku eraelu näitab mingil viisil, et nad ka enda tööd korralikult ei tee, tuleks seda ka meedias kajastada, sest vastasel juhul võiks nt Riigikogus töötada inimesed, kes on valimiskampaanias lubanud muuta Eesti rohelisemaks riigiks, aga eraelus nt viskab prügi metsa alla. Muidugi aga ei toetaks ma seda, kui poliitikut nt jälitataks, et saada nende kohta midagi isiklikku teada.

# data[].attributes.body
Tegelikult pole see väga eetiline ja lugupidav, kui kajastatakse poliitikute eraelu. Põhiseaduses § 19 on kirjas, et igaühel on õigus vabale eneseteostusele. Igaüks peab oma õiguste ja vabaduste kasutamisel ning kohustuste täitmisel austama ja arvestama teiste inimeste õigusi ja vabadusi ning järgima seadust.
Ning Põhiseaduse § 26 ütleb, igaühel on õigus perekonna- ja eraelu puutumatusele. Riigiasutused, kohalikud omavalitsused ja nende ametiisikud ei tohi kellegi perekonna- ega eraellu sekkuda muidu, kui seaduses sätestatud juhtudel ja korras tervise, kõlbluse, avaliku korra või teiste inimeste õiguste ja vabaduste kaitseks, kuriteo tõkestamiseks või kurjategija tabamiseks.
Kuigi § 26 on öeldud, et just riigiasutused, kohalikud omavalitsused ja nende ametiisikud ei tohi kellegi eraellu sekkuda, siis ma arvan, et see laieneb ka ajakirjanikele ja meediale.